CELEX: 62011TN0362
Language: et
Date: 2011-07-07 00:00:00
Title: Kohtuasi T-362/11: 7. juulil 2011 esitatud hagi — Stichting Greenpeace Nederland ja PAN Europe versus komisjon

27.8.2011   
            
            
               ET
            
            
               Euroopa Liidu Teataja
            
            
               C 252/46
            
         7. juulil 2011 esitatud hagi — Stichting Greenpeace Nederland ja PAN Europe versus komisjon
   (Kohtuasi T-362/11)
   2011/C 252/97
   Kohtumenetluse keel: inglise
   
      Pooled
   
   
      Hagejad: Stichting Greenpeace Nederland (Amsterdam, Madalmaad) ja Pesticide Action Network Europe (PAN Europe) (esindaja: B. Kloostra)
   
      Kostja: Euroopa Komisjon
   
      Nõuded
   
   
               —
            
            
               tuvastada, et komisjoni 6. mai 2011. aasta otsus rikub määrust (EÜ) nr 1049/2001 (1);
            
         
               —
            
            
               tuvastada, et komisjoni 6. mai 2011. aasta otsus rikub Århusi konventsiooni keskkonnainfo kättesaadavuse, keskkonnaasjade otsustamiseks üldsuse osalemise ning neis asjus kohtu poole pöördumise kohta, määrust (EÜ) nr 1049/2001 ja määrust (EÜ) nr 1367/2006 (2);
            
         
               —
            
            
               tühistada komisjoni 6. mai 2011. aasta otsus; ning
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Oma hagi toetuseks esitavad hagejad kaks väidet.
   
               1.
            
            
               Esimese väite kohaselt rikub vaidlustatud otsus määruse (EÜ) nr 1049/2001 artikli 8 lõikeid 1 ja 2, kuna hagejate kordustaotlust ei lahendatud selleks ettenähtud tähtaja jooksul ning selle tegematajätmise kohta ei esitatud üksikasjalikku põhjendust.
            
         
               2.
            
            
               Teise väite kohaselt rikub vaidlustatud otsus Århusi konventsiooni artiklit 4, määruse (EÜ) nr 1049/2001 artikli 4 lõikeid 2 ja 5 ning määruse (EÜ) nr 1367/2006 artikli 6 lõiget 1 hindamisvea tõttu, kuna:
               
                           —
                        
                        
                           keeldumispõhjus ei ole kooskõlas Århusi konventsiooniga;
                        
                     
                           —
                        
                        
                           taotletud teabe puhul on tegemist teabega, mis on seotud heitmetega keskkonda; ja
                        
                     
                           —
                        
                        
                           hagejate poolt taotletud teabe avaldamiseks on ülekaalukas üldine huvi.
                        
                     
         
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43; ELT eriväljaanne 01/03, lk 331).
   
      (2)  Euroopa Parlamendi ja nõukogu 6. septembri 2006. aasta määrus (EÜ) nr 1367/2006 keskkonnainfo kättesaadavuse, keskkonnaasjade otsustamises üldsuse osalemise ning neis asjus kohtu poole pöördumise Århusi konventsiooni sätete kohaldamise kohta ühenduse institutsioonide ja organite suhtes (ELT L 264, lk 13).